DETTE ER ISLAM 


Oversatt og revidert av 


www.alnoor.no 


m 2 


Dette er islam 


VM sg kan vi forklare hele 


universets eksistens? Finnes det en 
overbevisende forklaring på skapelsens 
opprinnelse? Vi forstår at hvis en familie 
skal fungere godt så må den ha et ansvarlig 
overhode. Skal en by være fremgangsrik så 
må den ha en dyktig administrasjon, og 
ingen stat kan overleve uten en eller annen 
form for lederskap. Vi forstår også at 
ingenting skapes av seg selv, og vi 
observerer at universet eksisterer og har 
eksistert i millioner av år. Er det mulig å si 
at alt dette har oppstått ved en tilfeldighet? 
Kan vi tilskrive eksistensen av mennesker 

og resten av verden til et slumpetreff eller 
en tilfeldighet? 


Mennesker representerer kun en liten del 
av det enorme universet. Dersom 
mennesker kan legge planer og 
gjenkjenner verdien av god planlegging, 
forstår de jo også at deres egen skapelse og 
universets eksistens må være basert på god 
planlegging fra en høyere intelligens. 


Det må finnes en større makt bak 
skapelsen for å holde verden i harmoni. 
Det må finnes en skaper som gir liv til alt 
som eksisterer, og gir hver skapning en 
mening med sitt liv. Opplyste mennesker 
gjenkjenner denne skaperen og kaller ham 
Gud, eller Allah. Han er ikke et menneske, 
siden mennesker ikke kan skape andre 

mennesker. Han er ikke et dyr, og ikke en 
plante. Ei heller er Han en statue av noe 
slag, siden ingen av disse kan skape seg 
selv eller noe annet. Han er ulik alle disse, 
siden Han er Skaperen av dem alle. 
Skaperen må være noe annet, og større enn 
det Han skaper. 


Det finnes mange veier til den sanne Gud, 
og det er mye å si om Ham. Gud kommer 
til menneskets unnsetning gjennom alle 
budbringere og åpenbaringer Han har sendt 
til menneskeheten. Disse budbringere og 
åpenbaringer forteller oss alt vi trenger å 
vite om Gud. 


Islam er en religion som går ut på å 
akseptere og adlyde Guds lære, som Han 
har åpenbart til Sin siste profet, 

Mohammad. [Må Gud opphøye hans 
omtale og beskytte ham mot 
ufullkommenhet!| 


Islam er ingen ny religion. Det var 
opprinnelig den samme åpenbaringen som 
kom til Adam, Noa, Abraham, Ismael, 
Isak, David, Moses og Jesus. [Fred være 
med dem alle!] Men Guds siste budskap til 
menneskeheten, ble åpenbart for profeten 
Mohammad, [Må Gud opphøye hans 
omtale og beskytte ham mot 
ufullkommenhet!] og er islam i dets 
komplette og endelige form. 


Ordet islam betyr ”å underkaste sin vilje til 
Gud”. Den som underkaster sin vilje til 
Gud, blir i utgangspunktet ansett å være 
”en muslim”. 

Koranen, de siste åpenbarte ord fra Gud, er 
den viktigste kilden i enhver muslims tro 
og praksis. Den tar for seg alle emner som 
angår mennesker: visdom, doktrine, 
tilbedelse, forretninger, lov og rett, osv, 
men det grunnleggende tema er forholdet 
mellom Gud og Hans skapninger. Koranen 
gir også veiledning og detaljert opplæring 
for å fremme et rettferdig samfunn, 
anstendig menneskelig atferd og et 
rettferdig økonomisk system. 


Hadith er er pålitelig formidlede rapporter 
fra profeten Mohammads [Må Gud 
opphøye hans omtale og beskytte ham mot 
ufullkommenhet!] følgesvenner om hva 
han sa, gjorde eller godkjente, og forklarer 
koranens vers i detalj. 

GRUNNLEGGENDE OM 
TROEN I ISLAM 


En praktiserende muslim tror på 
de følgende prinsipper: 


1) Muslimer tror på én unik og 
usammenlignbar Gud. Han har ingen sønn 
og heller ingen partner, og ingen foruten 
Han alene, har rett til å bli tilbedt. 

2) En muslim tror på alle Guds 
budbringere. Alle kjente nasjoner har fått 
tilsendt en budbringer fra Gud. De var 
Guds utvalgte og kom for å undervise 
menneskeheten og overbringe Hans 
åpenbaringer. Koranen navngir 25 av dem. 
Blant disse er Noa, Abraham, Moses og 

Jesus. Mohammad [Må Gud opphøye hans 
omtale og beskytte ham mot 
ufullkommenhet!|] var den siste profeten 
sendt av Gud. 

3) Muslimer tror på alle Guds åpenbarte 
bøker. I Koranen nevnes Toraen, 
Evangeliene og skriftene til Abraham, 
Moses, David og Jesus. Men disse har 
undergått endringer, tillegg og utelatelser, 
eller er gått tapt lenge før den siste 
åpenbaringen i Koranen kom. Den eneste 
autentiske og komplette åpenbaringen fra 
Gud som eksisterer i dag er Koranen. 

4) Muslimer tror på englenes eksistens og 
at de er ærefulle skapninger. Englene tilber 
Gud alene, de adlyder Ham og handler kun 
på Hans befaling. 

5) Muslimer tror på dommedagen. En dag 
vil komme da hele universet skal bli 
ødelagt, og de døde vil gjenoppstå for å 
motta Guds dom. De som tror og lever 
rettskaffent, de skal få adgang til Paradiset, 
men de som er vantro og dør som vantro, 
de vil bli sendt til helvetesilden. 

6) Muslimer tror at Gud alene er den 
Allmektige, Skaperen, og Opprettholderen 
av alt som finnes i hele universet. Intet 
anliggende skjer i verden uten Hans vilje. 
På en perfekt måte omfatter Hans 
kunnskap alt som er, både det synlige og 
det skjulte, det offentlige og det private. 
Han er den Vise, den Barmhjertige og 
Hans vilje overgår alle skapningers vilje. 

HVA ER DE FEM 
SØYLENE I ISLAM? 


VÆR islam er tro uten handling og 


praktisering meningsløst. Troens natur er 
meget fintfølende, og kan være høyst 
effektiv for å motivere oss. Når man ikke 
praktiserer sin tro vil den fort miste 
vitalitet og motivasjonskraft. 


DE FEM SØYLENE 


1) Vitnesbyrd om troen: Vitnesbyrd om 
troen innebærer å si med overbevisning: 
”Det finnes ingen annen sann guddom 
foruten Gud (Allah), og Mohammad er 
Guds budbringer.” Muslimer bruker 

profeten Mohammad [Må Gud opphøye 
hans omtale og beskytte ham mot 
ufullkommenhet!| som en rollemodell i 
sine liv. 

2) Bønnen: Muslimer ber fem ganger om 
dagen. Bønnen renser hjertet og forbygger 
mot fristelser til å utføre syndige 
handlinger. Den styrker og vedlikeholder 
troen på Gud, og inspirerer mennesket til å 
opprettholde en høy moral. 

3) Faste i måneden Ramadan: Hvert år 
faster muslimer i måneden Ramadan, og de 
avstår da fra mat, drikke og seksuell 
aktivitet fra daggry til solnedgang. 


Ved å nekte seg selv verdslig komfort, selv 
om det bare er for en kort tid, vil en 
fastende person oppnå sann medfølelse for 


de som sulter, og i tillegg vil han eller hun 
også oppnå åndelig vekst. 


HÅ gizakat : Ordet zakat betyr 
”renselse”. Våre eiendeler blir renset ved å 
sette til side en liten del for de trengende. 
Det å gi zakat betyr å gi en spesifisert 
prosent av bestemte eiendeler til bestemte 
klasser av nødlidende mennesker hvert år. 
5) Pilegrimsferd til Mekka: Det er en 
forpliktelse å utføre den årlige 
pilegrimsferden (Hadj) én gang i løpet av 
ens livstid, såfremt man fysisk og 
økonomisk er i stand til å gjøre dette. 


Den sanne religionen kan ikke være 
begrenset til noen folk, sted eller periode. 
Innenfor det sentrale prinsippet i islam og 
dens definisjon (underkastelsen av ens 

vilje til Gud) ligger roten av islams 
universalitet. Gud sier i Koranen: ”O dere 
som tror! Frykt Gud slik Han skal 
fryktes, og dø ikke uten å være en 
troende.” [En som underkaster sin vilje 
til Gud!] 


Gud har forklart hva som er meningen med 
livet og hva som er den rette vei. 
Underkast din vilje til Skaperen og 
Opprettholderen av alt som finnes i hele 
universet! Herved inviteres du til å bli en 
muslim, og si: ”Det finnes ingen annen 
sann guddom foruten Gud (Allah), og 
Mohammad er Guds budbringer.” Ved å si 
disse ord med overbevisning, og ved å 
praktisere din tro, vil du bli en av vinnerne 
av Paradiset. 

Vi ber til Allah, den Allmektige, at Han 
leder menneskeheten til ”den rette vei”. 


For mer informasjon om islam, spørsmål eller 
kommentarer til dette heftet, ta gjerne kontakt 
med: 


Alnor Senter 


Postadresse: Postboks 3447, 9276 Tromsø 
Internettadresse: www.alnor.no 
E-postadresse: post Qalnor.no 
Telefon: (47) 776 78721 


Det Islamske Nettverk 


Postadresse: Postboks 58 1476 Rasta 
Internettadresse: www.islamnet.no 
E-postadresse: post Oislamnet.no 
Telefon: 48170675 


